钦定古今图书集成/明伦汇编/宫闱典/第034卷 > 后废帝江皇后
## 钦定古今图书集成/明伦汇编/宫闱典/第034卷 > 后废帝江皇后

按《宋书后妃传》：“后废帝江皇后，讳简珪，济阳考城人，
北中郎长吏智渊孙女。太始五年，太宗访求太子妃，
而雅信小数，名家女多不合。后弱小，门无彊荫，以卜
筮最吉，故为太子纳之。讽朝士州郡令献物，多者将
直百金。始兴太守孙奉伯止献琴书，其外无馀物。上
大怒，封药赐死，既而原之。太子即帝位，立为皇后。帝”
既废，降为苍梧王妃。智渊自有传。